  Анжелика Тихонова корреспондент Туннэ, 15-тӥ куартолэзе, Ува ёросысь Красной черкогуртын «Писатели Удмуртии - детям» элькун конференци ортчиз. Ужрад Ува ёросысь Штанигуртын (али Рябиновка) вордӥськем удмурт нылпи гожъясьлы Григорий Симаковлы вордӥськем дырысеныз 100 ар тырмонлы сӥземын вал. Со сярысь ивортодэтъя «Удмуртия» агентстволы улосвыллэн Кун Кенешысьтыз ялан ужась ӧриезлэн кивалтӥсез, «Удмурт Кенеш» огазеяськонлэн тӧроез Татьяна Ишматова вераз. Нырысь ик мон туж шумпотӥсько сыӵе нимъёсмы уг вуно шуыса, асьмеос данъяськыны кулэ сыӵе тодмо адямиосынымы, кудъёсыз сомында лэсьтӥзы литература понна, нимысьтыз нылпи литература понна. Григорий Симаковез уго удмурт Пришвин но шуо вал. Зэм но туж тунсыко солэн ужъёсыз. Соос туннэ нуналлы востребованной луэмын. <…> Со зэм но туэ литературая классикалы тупа, чебер, литература кылын гожтэмын. Со уникальной автор. Со произведениосты печатланы кулэ Татьяна Ишматова, «Удмурт Кенеш» огазеяськонлэн тӧроез«Удмурт Кенешлэн» тӧроезлэн верамезъя, Григорий Симаковлэн творчествоеныз пиналъёс но тунсыкъясько. Но библиотекаосын ужасьёс книгаоссы одӥг экземплярен гинэ шуыса ӝожтӥсько. Вазиськись вань, нош книга сётэмзы уг луы. Соин ик асьме авторъёсмылы тросгес саклык висъяно шуыса кенешизы. Со сяна, Татьяна Ишматова пусйиз, азьло Григорий Симаковлэн куараез радио пыр чузъяське вал шуыса, произведениоссэ но ачиз но, артистъёс но лыдӟылӥзы. Оло, асьме теле-радио пыр но луысал сыӵе проект лэсьтыны. Мед луоз «Литературной час» яке «Час писателя», кылсярысь. Не только солэсь улонзэ-вылонзэ усьтыны, а именно лыдӟыны солэсь произведениоссэ шара. Калык но мед кылоз, мед быгатоз тунсыкъяськыны Татьяна Ишматова, «Удмурт Кенеш» огазеяськонлэн тӧроезКонференцилэн ужаз элькунысь тодосчиос, гожъяськисьёс, дышетӥсьёс пыриськизы. Туж тунсыко вал - пуштросо - научной докладъёс Виктор Леонидович Шибановлэн но Александр Григорьевич Шкляевлэн. Нимысьтыз нылпи литература сярысь, удмурт нылпи литература сярысь, кыӵе асьмелэн принципъёсмы, кыӵегес проблемаосмы шараязы. Соин ик конференци сыӵе пуштросо, но со дыре туж сюлмо пӧрмиз Татьяна Ишматова, «Удмурт Кенеш» огазеяськонлэн тӧроезОзьы ик ужрадэ Григорий Симаковлэн ӵыжы-выжыосыз пыриськизы. Нылыз Людмила Симакова ветлӥз. Гуртоосызлы атайзэ вунэтымтэзы понна тау кариз. Атайзылэн ненег сямыз, инкуазез дунъяны быгатэмез сярысь трос вераз. Ужрадэз йылпумъяса, Григорий Симаковлы сӥзьыса но вордӥськем гуртсэ малпаса, палэзьпу аллея мерттӥзы. Со сяна, вуоно поколениослы капсула согизы, сое 25 ар ортчыса усьтозы. Тодэ вайытом, Ижкарын драматургияя «Шудом» усьтэм улосвыл вожвылъяськонын вормисьёсты пусйизы. Тегъёс: Дышетон Ува Удмуртия нылпиос удмуртъёс гожъясьёс  